open-index/open-wikipedia-markdown huggingface dataset:
Էվտեկտիկա

**Էվտեկտիկա**  ( – դյուրահալ), որոշակի բաղադրության մանրադիսպերս խառնուրդ կամ միաֆազ հեղուկ, որը բաղկացած է երկու կամ ավելի բաղադրիչներից և ունի խիստ որոշակի հալման ջերմաստիճան։ Էվտեկտիկայի հալման ջերմաստիճանը տվյալ համակարգի խառնուրդի հալման ջերմաստիճաններից ամենափոքրն է և կոչվում է էվտեկտիկ ջերմաստիճան։ Տվյալ համակարգում, անկախ ագրեգատային վիճակից (պինդ կամ հեղուկ), էվտեկտիկան ունի խիստ որոշակի բաղադրություն (էվտեկտիկ բաղադրություն)։ Նախկինում էվտեկտիկա սխալմամբ համարում էին քիմիական միացություն։ Սակայն ի տարբերություն վերջինիս, էվտեկտիկան պինդ վիճակում տարասեռ է, և նրա հալման ջերմաստիճանն ու բաղադրությունը կախված են ճնշումից։ Վիճակի դիագրամի վրա էվտեկտիկ ջերմաստիճանի և բաղադրությանը համապատասխանող կետը կոչվում է էվտեկտիկ կետ (կամ պարզապես էվտեկտիկա), որտեղ համակարգի ազատության աստիճանը 0 է։

Էվտեկտիկա են առաջացնում բազմաբաղադրիչ մետաղական, ոչ մետաղական, աղային և այլ համակարգեր։ Որոշ մետաղական էվտեկտիկաներ հեղուկ են սովորական ջերմաստիճաններում։ «Էվտեկտիկա» տերմինը առաջարկել է Լոնդոնի Տեխնիկական դպրոցի պրոֆեսոր Ֆ. Գաթրին (1884)։ Մետաղական էվտեկտիկաները հայտնի են վաղուց։ Հին Հռոմում կապարե ջրատար խողովակները զոդում էին կապարի և անագի էվտեկտիկայով։ էվտեկտիկ բաղադրության մետաղական խառնուրդներ էին օգտագործում դեռևս Հին Հայաստանում՝ խողովակներ զոդելիս, զարդեր պատրաստելիս և բազալտե խոշոր քարերով պատ
շարելիս։ Էվտեկտիկաները օգտագործում են ամենատարբեր նպատակներով։ Մետաղական էվտեկտիկաները օգտագործվում են որպես զոդանյութեր (ռադիոտեխնիկայում լայն կիրառում ունի անագի և կապարի՝ 38,1% համաձուլվածքը, որը հալվում է 183&nbsp;°C–ում), ջերմության և էլեկտրականության հաղորղիչ կցանյութեր, բարձր ջերմաստիճաններում չցնդող հեղուկներ և այլն։
Աղային էվտեկտիկաները օգտագործվում են որպես ֆլյուսներ։

Կատեգորիա:Մետաղագիտություն
Կատեգորիա:Քիմիական խառնուրդներ
Կատեգորիա:Ֆիզիկական քիմիա
Էվրիբիոնտ օրգանիզմներ

**Էվրիբիոնտ օրգանիզմներ**, բուսական և կենդանական օրգանիզմների տեսակներ ու անհատներ, որոնք ապրում են միջավայրի տարբեր գործոնների ազդեցության պայմաններում։ Տարբերում են էվրիբիոնտ օրգանիզմների երկու կատեգորիա. 
# տեսակներ, որոնց բոլոր անհատները էվրիբիոնտներ են,
# տեսակներ, որոնց առանձին պոպուլյացիաներ ապրում են տարբեր պայմաններում և ամբողջ տեսակը համարվում է էվրիբիոնտ, չնայած որոշ անհատներ ստենոբիոնտ են։

Ցամաքային կենդանիներից էվրիբիոնտ է գորշ արջը, որն ապրում է տաք ու ցուրտ, չոր և խոնավ շրջաններում, սնվում բուսական ու կենդանական բազմազան կերերով։ Բույսերից էվրիբիոնտ է սոճին, որն աճում է տայգայում, տափաստանային գոտում, լեռներում ու հարթավայրերում։

## Տես նաև
* Ստենոբիոնտ օրգանիզմներ

Կատեգորիա:Էկոլոգիա
Կատեգորիա:Օրգանիզմներ
Էտալոններ

**Էտալոններ**, (ֆրանս. etalon – նմուշ), չափանմուշներ, գիտության և տեխնիկայի զարգացման տվյալ մակարդակին համապատասխանող մեծ ճշտության չափման միջոցներ (ճշգրիտ չափեր կամ չափիչ սարքեր), որոնք հիմնված են նյութերի և մարմինների՝ ժամանակի ընթացքում անփոփոխ հատկությունների վրա։ Օգտագործվում են չափման միավորները պահպանելու, ընդօրինակելու, վերականգնելու համար և հիմք են ծառայում չափումների միասնությանն ու ճշտությանը։

Էտալոնները լինում են բնական և արհեստական։ 
* Բնական էտալոնները չափման միջոցներից բացի, ընդգրկում են նաև այդ միջոցների կիրառությունները չափման միավորները վերականգնելու և ընդօրինակելու փորձերում (օրինակ, երկարության միավորը՝ մետրը, լույսի ալիքի երկարությամբ ընդօրինակելու անհրաժեշտ միջոցների ամբողջությունը)։ 
* Արհեստական էտալոններ են, օրինակ, մետրի և կիլոգրամի պլատինա–իրիդիումային էտալոնը։

Տարբերում են միջազգային և ազգային (պետական) էտալոններ։ 
* Միջազգային էտալոն է, օրինակ, կիլոգրամի նախատիպը, որը պահվում է Չափ ու կշռի միջազգային բյուրոյում (Սեր, Ֆրանսիա)։ 
* Ազգային էտալոնի օրինակ է կիլոգրամի նախատիպի №12 պատճենը, որը պահվում է Դ. Ի. Մենդելեևի անվ. համամիութենական չափագիտական ԳՀԻ–ում (Լենինգրադ)։

Այն էտալոնները, որոնք անմիջապես պատրաստվում են չափման միավորների տեսական սահմանումների հիման վրա և ապահովում են տվյալ երկրի համար ամենաբարձր ճշգրտությունը, կոչվում են առաջնային, իսկ դրանցից ընդօրինակվող և դրանց միջոցով ստուգվող էտալոնները՝ երկրորդային։ Ըստ չափագիտական դերի՝ երկրորդային էտալոնները բաժանվում են *էտալոն-պատճենների, էտալոն–վկաների, բաղդատման էտալոնների և աշխատանքային էտալոնների*։ Էտալոն–պատճենները չափագիտական աշխատանքներում փոխարինում են առաջնային էտալոններին՝ դրանք մաշվելուց և վնասվելուց զերծ պահելու համար։ Էտալոն–վկաները նախատեսված են էտալոնների պահպանման վիճակը վերահսկելու համար։ Բաղդատման էտալոնները օգտագործվում են ազգային էտալոնների միջազգային բաղդատումների համար։ Աշխատանքային էտալոնները բարձր կարգի ճշտության չափումների նմուշային միջոցների ընթացիկ ստուգումների համար են։ Երկրորդային բոլոր էտալոնները որպես կանոն, արհեստական են։

Կատեգորիա:Չափագրում
Կատեգորիա:Ստանդարտացում
Էստուար

[thumb|200px|[Լա Պլատան՝  Պարանա և Ուրուգվայ գետերի էստուարը]]
**Էստուար** ( – ողողվող գետաբերան), դեպի օվկիանոսը, ծովն ընդարձակվող ձագարաձև գետաբերան։ Առաջանում է, երբ գետի բերած ջրաբերուկները հեռանում են ծովային հոսանքների կամ մակընթացության-տեղատվության հետևանքով, ինչպես նաև ցամաքի իջեցման, գետաբերանները ծովով ծածկվելու ժամանակ։ Բնորոշ է խոշոր գետերին (Ենիսեյ, Ամուր, Թեմզա, Էլբա, Սենա և այլն)։

Դելտան էստուարի հակառակն է ՝ գետային ջրաբերուկներով ստեղծված ցածրավայր՝ մասնատված բազուկների և վտակների՝ մեծ կամ փոքր ճյուղավորված ցանցով։

Կատեգորիա:Ջրագրություն
Կատեգորիա:Գեոմորֆոլոգիա
Էտյուդ (այլ կիրառումներ)

**Էտյուդ** բառը կարող է ունենալ հետևյալ կիրառումները՝

* Էտյուդ - ոչ մեծ ծավալի նվագարանային (գործիքային) պիես
* Էտյուդ - բնօրինակից ուսումնասիրման նպատակով կատարված ստեղծագործություն
* Էտյուդ - դերասանական տեխնիկան զարգացնելուն և կատարելագործելուն ծառայող վարժություն
* Էտյուդ - գրական և լրագրության ժանր
* Էտյուդ  - խաղային տեխնիկան զարգացնելուն և կատարելագործելու վարժական ստեղծագործության ձևերից մեկը
Գերման Տիտովի փողոց (Վիբորգ)

**Գերման Տիտովի փողոց** (, Պոսսեի փողոց), կարճ, մոտ 150 մ երկարությամբ փողոց, որը գտնվում է պատմական Վիբորգի կենտրոնում, Ամրոցային փողոցից անցնում է դեպի Վիբորգսկայա փողոց։

## Պատմություն
280px|մինի|ձախից|Փողոցի մինչհեղափոխական լուսանկարը (այդ ժամանակ՝ Թատերական)
280px|մինի|Վիբորգի միջնադարյան ամրությունների սխեման
Փողոցը կառուցվել է քաղաքի հին պաշտպանական պատի գծի երկայնքով, որը բաժանում էր Քարե քաղաքն ու Եղջյուրավոր ամրոցը և ապամոնտաժվել 18-րդ դարում։ Այն ձևավորվել է 19-րդ դարի սկզբին։ 1832 թվականին Վիբորգի թատրոնի շենքի կառուցումից հետո փողոցը վերանվանվեց Թատերական։ 1929 թվականից՝ Ֆինլանդիայի անկախության հռչակումից հետո, ֆիններեն Պոսենկատու () անվանումը դարձավ պաշտոնական՝ կոչվելով Վիբորգի ամրոցի պարետ Կնուտ Պոսսեի պատվին, որը ղեկավարել  էր քաղաքի պաշտպանությունը 1495 թվականին՝ ռուսական զորքերի կողմից քաղաքի պաշարման ժամանակ։ Այդ ժամանակի հետ է կապված Վիբորգ ամպրոպի մասին լեգենդը (երբ պայթեց Սուրբ Անդրեասի աշտարակը, որը տեղակայված էր ներկայիս Տիտովի փողոցի տարածքում)։

Փողոցի կառույցները տուժել են խորհրդա-ֆիննական (1939-1940) և Հայրենական մեծ պատերազմի տարիներին, իսկ թատրոնի շենքը չի պահպանվել։ Խորհրդային Վիբորգում փողոցը կոչվել է նաև Կրիմսկայա։ Ժամանակակից անվանումը տրվել է ի պատիվ խորհրդային տիեզերագնաց Գերման Տիտովի (1935-2000)։

## Տեսարժան վայրեր
* Թիվ 1 շենք - «Կոչեգարկա» ռոք ակումբ,
* Թիվ 4 շենք - Ի. Նաուկկարինենի բնակելի շենքը (1902, ճարտարապետ՝ Անտտի Կորպպիմակի)։

## Ծանոթագրություններ

## Արտաքին հղումներ
* Титова ул. (Выборг) ⇒ Выборгский р-н

Կատեգորիա:Վիբորգի փողոցներ
Կարնո դաշտ

**Կարնո դաշտ**, Էրզրումի դաշտ,  գտնվում է Հայկական բարձրավանդակում, Արևմտյան Եփրատի վերին հոսանքում։ Հարավից եզերված է Այծպտկունք լեռնաշղթայով, արևելքից՝ Դևեբոյնու, հս–ից՝ Ծաղկանց լեռներով։ Երկարությունը մոտ 40 կմ է, լայնությունը՝ 23–30 կմ, բարձրությունը՝ 1800–2000 մ։ Երիտասարդ գրաբեն է՝ եզրավորված տեկտոնական խախտումներով, որոնք շրջապատող լեռնալանջերին տալիս են աստիճանակերպ բնույթ։ Հիմքում օլիգոցենի և միոցենի հրաբխածին և նստվածքային ապարներ են՝ ծածկված անթրոպոգենի լճագետային նստվածքներով։ Էրզրումի դաշտով է անցնում Հյուսիս–Անատոլական բեկվածքների գոտին, որը և պայմանավորում է վերջինիս ակտիվ սեյսմիկությունը։ Օգտակար հանածոներից կան շինանյութեր, գորշ ածուխ, նավթի երևակումներ։ Հարուստ է ջերմուկներով։ Կլիման ցամաքային է՝ չափավոր տաք ամառներով և ցուրտ ձմեռներով։ Հուլիսի միջին ջերմաստիճանը 16&nbsp;°C–ից 20&nbsp;°C է, հունվարինը – 8&nbsp;°C-ից – 16&nbsp;°C, տարեկան տեղումները՝ 300– 500 մմ։ Խոշոր գետը Արևմտյան Եփրատն է։ Տարածված են լեռնատափաստանային սևահողերն ու լեռնամարգագետնային դարչնագույն հողերը։ Լանդշաֆտը մարգագետնատափաստանային է։ Գետահովիտներում և նախալեռնային ձորակներում կան թփուտներ։ Էրզրում քաղաքից հս. զգալի տարածություններ են գրավում եղեգնուտային ճահճուտները (օրինակ, հնագույն լճի մնացորդ Կարնո շամբը)։ Էրզրումի դաշտը հիմնականում համընկնում է պատմական Կարնո (Էրզրում) գավառին։ Այստեղով է անցնում Կարս–Անկարա երկաթուղին։

Կատեգորիա:Հայկական լեռնաշխարհի դաշտեր
Կատեգորիա:Էրզրումի մարզի հարթավայրեր
Էրիզիպելոիդ

**Էրիզիպելոիդ**, **Ռոզենբախի էրիզիպելոիդ**, մաշկի վարակիչ հիվանդություն։ Հարուցիչը խոզի կարմիր քամու ցուպիկներն են։

Գաղտնի շրջանը մի քանի ժամից մի քանի օր է։ Հարուցիչի թափանցման տեղում (առավելապես դաստակների, երբեմն՝ ներբանների մաշկի վրա) առաջանում է էրիթեմա, այտուց, բարձրանում է մաշկի զգայնությունը։ Ախտահարված հատվածում ի հայտ են գալիս հանգույցներ, բշտիկներ, մեծանում են մոտակա ավշահանգույցները։ Հիվանդությունը կարող է ավարտվել մի քանի օրից հետո, բայց երբեմն տևում է շաբաթներ։

Բուժումը՝ հակաբիոտիկներ, սուլֆանիլամիդային պատրաստուկներ, ուլտրամանուշակագույն ճառագայթում։

## Տես նաև
* Կարմիր քամի

Կատեգորիա:Վարակիչ հիվանդություններ
Կատեգորիա:Մաշկային հիվանդություններ
Էրիթրոցիտների նստեցման արագություն

thumb|200px
**Էրիթրոցիտների նստեցման արագություն**՝ ԷՆԱ, էրիթրոցիտների նստման ռեակցիա-ԷՆՌ, ախտորոշիչ ցուցանիշ, որի
շնորհիվ բացահայտվում է արյան պլազմայի սպիտակուցային բաղադրամասերի, ինչպես նաև էրիթրոցիտների թվի և ծավալի փոխհարաբերությունը ախտաբանական տարբեր պրոցեսների ժամանակ։ Էրիթրոցիտների նստեցման արագության մեխանիզմը պայմանավորված է էրիթրոցիտների միջոցով արյան պլազմայի սպիտակուցային մասնիկների կլանմամբ և ագլոմերատների (էրիթրոցիտների կուտակումներ) առաջացմամբ։ Բնականոն պայմաններում տղամարդկանց ԷՆԱ հավասար է 1–10 մմ/ժամ, կանանցը՝ 3–14 մմ/ժամ։ Էրիթրոցիտների նստեցման արագությունը մեծանում է արյան պլազմայում կոպիտ դիսպերսված նյութերի (գամմա գլոբուլիններ, ֆիբրինոգեն) պարունակության ավելացման, որը նկատվում է բորբոքային պրոցեսների (թոքաբորբ, տուբերկուլոզ, ռևմատիզմ, սեպսիս), հյուսվածքների քայքայումով ուղեկցվող հիվանդությունների (սրտամկանի ինֆարկտ, ուռուցքներ) դեպքում, ինչպես նաև հղիության ընթացքում։ Միելոմային հիվանդության ժամանակ ԷՆԱ հասնում է մինչև 90 մմ/ժամ։ ԷՆԱ փոքրանում է էրիթրեմիայի, վարակիչ դեղնախտի և սպիտակուցային անբավարարության դեպքում։

Կատեգորիա:Արյուն
Էրկեր

thumb|200px|Էրկեր բնակելի շենքում
**Էրկեր** ( – ելուստ, ճարտարապետության մեջ՝ լուսանց, լապտեր), կիսաբոլոր կամ նիստավոր, մեծ մասով ապակեպատ ծավալային ելուստ շենքի պատին։ Հաճախ ընդգրկում է մի քանի հարկ (բացառությամբ առաջինի)։ Էրկերը ընդլայնում է սենյակի տարածությունը և նպաստում արևի ճառագայթների առատ ներթափանցմանը։

Կատեգորիա:Ճարտարապետական տարրեր
Քուինս համալսարան

**Քուինս համալսարան** (), պաշտոնական՝ **Քինգստոնի Քուինս Համալսարան** (), **Թագավորական համալսարան**, հանրային հետազոտական համալսարան Օնտարիո նահանգի Քինգստոն քաղաքում։ Աշխարհի ամենահեղինակավոր համալսարաններից մեկն է։

## Պատմություն
Հիմնադրվել է 1841 թվականի հոկտեմբերի 16-ին, համաձայն Վիկորյա թագուհու արձանագրության՝ համալսարանը ստեղծվել է Կանադայի հիմնադրումից 26 տարի առաջ։ Համալսարանին է պատկանում մոտ 1400 հա (3500 ակր) հող ամբողջ Օնտարիոյում և Անգլիայի Արևելյան Սասիքսում գտնվող Հերսթմոնսի ամրոցը։ Քուինս համալսարանը առաջարկում է տասական կրթական ծրագրեր բակալավրի և մագիստրատուրայի համար։

Համալսարանը հիմնադրվել է Շոտլանդիայի եկեղեցու կողմից։ Նախարարությունների համար ուսանողների պատրաստման առաջին պարապմունքները եղել են 1842 թվականի մարտի 7-ից 13 ուսանողների և 2 պրոֆեսորների կազմում։ Արևմտյան ծովեզրյա նահանգներում Թագավորական համալսարանն առաջինն էր, որ ընդունեց իգական սեռի սովորելու իրավունքը և ձևավորեց ուսանողական ինքնակառավարություն։ 1883 թվականին կանանց համար հիմնադրվել է բժշկական քոլեջ։ 1888 թվականին համալսարանը առաջարկել է վերապատրաստման դասընթացներ՝ դառնալով առաջին կանադական համալսարանը, որը սկսել է առաջարկել այն։ 1912 թվականին ստացել է ներկայիս իրավաբանական անվանումը։

Ամբողջ աշխարհում բնակվում է Քուինս համալսարանի 23,000 ուսանող և ավելի քան 131,000 շրջանավարտ։ Հայտնի շրջանավարտների թվում են պետական պաշտոնյաներ, գիտնականներ, գործարարներ և Ռոդսի 56 թոշակառուներ։ Համալսարանը զբաղեցրել է 4-րդ հորիզոնականը 215 թվականին Maclean's-ի բուհերի վարկանիշում, 2014 թվականին՝ 187-րդ, 251-ից մինչև 275-րդ հորիզոնականները 2013-2014 թվականներին QS աշխարհի բուհերի վարկանիշում և 201-ից 300-րդ հորիզոնականը 2014 թվականին Աշխարհի համալսարանների ակադեմիական վարկանիշում։

ԱՄՆ նախագահ Ֆրանկլին Ռուզվելտը արժանացել է համալսարանի պատվավոր աստիճանի։ Համալսարանի դափնեկիրն են նաև անգլիայի արքայազն Չարլզը և Կանադայի նախկին վարչապետ Ժան Կրետյենը։

## Պատկերասրահ

Flag of Queens University (Canada).svg|Դրոշը
Queen's University from the air 1919.jpg|Քուինս համալսարան
Queen's U observatory 1923-4.jpg|Քուինս համալսարանի աստղադիտարան


## Ծանոթագրություններ

## Արտաքին հղումներ
* 
* Պաշտոնական ատլետիկ կայք

Կատեգորիա:Օնտարիոյի համալսարաններ
Kiss Me More

**Kiss Me More**, ամերիկացի երգչուհի և երգերի հեղինակ Doja Cat-ի (Ամալա Ռատնա Զանդիլե Դլամինի) երգը, որը թողարկվել է որպես լիդ-սինգլ «Planet Her» ստուդիական երրորդ ալբոմից։ Ձայնագրությանը մասնակցել է երգչուհի SZA-ն (Սոլոնա Իմանի Ռոու)։ Թողարկվել է 2021 թվականի ապրիլի 9-ին Kemosabe և RCA լեյբլներում։

## Պատմություն
2021 թվականի հունվարի սկզբին Doja Cat-ը հայտնել է, որ իր սպասվող ստուդիական ալբոմի ստեղծմանը կմասնակցեն բազմաթիվ հրավիրված արտիստներ, այդ թվում՝ SZA-ն։ 2021 թվականի մարտի 5-ին երգն առաջին անգամ հիշատակվել է SZA-ի կողմից V ամսագրին տված հարցազրույցում։ Երգի մասին SZA-ն պատմել է, որ դա «այլ ուղղություն է, և ես ուղղակի հուզված եմ», մինչդեռ Doja Cat-ը պատասխանել է՝ գովելով նրան և ասել. «Ես գնահատում եմ արտիստներին, ինչպիսին Դուք եք, որոնք հավատարիմ են ինչ-որ որոշակի երևույթի»։ 2021 թվականի ապրիլի 8-ին Doja Cat-ը սոցիալական ցանցերում ներկայացրել է շապիկը և հայտարարել, որ երգը թողարկվելու է ապրիլի 9-ին։ Apple Music-ի համար Զեյնա Լոուին տված հարցազրույցում Doja Cat-ն ասել է. «Ես ուզում էի գրել մի երգ համբույրների մասին։ Ես պարզապես մտածեցի, որ դա սիրուն կլինի։ Դա շատ հաճախ չի լինում, դա պարզապես երգ է, որը նվիրված է բացառապես համբույրներին»։

## Կոմպոզիցիա և արձագանքներ
«Kiss Me More» փոփ երգ է, որ կրում է դիսկոյի զգալի ազդեցություն։ Որոշ քննադատներ նշել են այս երգի և Doja Cat-ի՝ 2020 թվականին թողարկված  մեծ հաջողությնա հասած «Say So» երգի միջև։ «Vulture» ամսագրի Ջասթին Քատրոն այն նկարագրել է որպես «մետաքսե խաղացկուն R&B»։ Երգի կրկներգն ներառում է Օլիվիա Նյուտոն-Ջոն-ի 1981 թվականի «Physical» հիթի մեղեդին, ինչի պատճառով այդ երգի հեղինակներ Սթիվ Քիփները և Թերի Շեդդիկը նույնպես համարվում են համահեղինակներ։ Երգչուհիներ Doja Cat-ի և SZA-ի վոկալը նկարագրվել է որպես «նուրբ», «բորբոքուն» և «հիշողություններ արթնացնող»։ Ե՛վ երգը, և՛ նրա տեսահոլովակն արժանացել են դրական արձագանքների իրեն երազկոտության ու զգացմունքայնության համար։

## Տեսահոլովակ
Երաժշտական տեսահոլովակի պրեմիերան, որի ռեժիսորն է Ուորեն Ֆուն, կայացել է սինգլի թողարկման օրը։ Այն պատկերում է տիեզերագնաց (որին մարմնավորել է կորեա-իտալական ծագում ունեցող ամերիկացի դերասան Ալեքս Լանդին), որը հետազոտում է հորինված «Planet Her»-ը, որտեղ Doja Cat-ը և SZA-ն մարմնավորում են գայթակղիչ այլմոլորակայինների, որոնք «ստեղծում են նրա ճանապարհորդության հոգեկան մթնոլորտը» և ի վերջո, նրան փակում են ապակե խողովակի մեջ, և ցուցադրում այլ մարդկանց խմբի մեջ, որոնք նախկինում փորձել են ուսումնասիրել մոլորակը։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

 

## Թողարկման պատմություն
}
|-
! scope="row"| Իտալիա
| 16 ապրիլի 2021
| Sony Music Italy
| style="text-align:center;"|
|-
! scope="row" | ԱՄՆ
| 17 մայիսի 2021
| Adult contemporary radio
| 
| 
|}

## Ծանոթագրություններ

Կատեգորիա:2021 սինգլներ
Աշխարհի բուհերի ակադեմիական վարկանիշային ցանկ

Աշխարհի բուհերի ակադեմիական վարկանիշային ցանկ

**Աշխարհի բուհերի ակադեմիական վարկանիշային ցանկ (ԱԲԱՎՑ)** ( Academic Ranking of World Universities, ARWU) կամ **Շանհայան վարկանիշային ցանկ**, աշխարհի բարձրագույն ուսումնական հաստատությունների վարկանիշների ցանկերից մեկը։ Հրապարակվում է ամենամյա պարբերականությամբ Shanghai Ranking Consultancy կազմակերպության կողմից։ Ամեն տարի, ըստ ԱԲԱՎՑ վականիշային համակարգի, փաստացի գնահատվում է ավելի քան 1800 համալսարան, սակայն ցանկում հրապարակվում է լավագույն հազարյակը։

## Հրապարակման պատմություն
Աշխարհի բուհերի ակադեմիական վարկանիշային ցանկն ի սկզբանե կազմվել և հրապարակվել է 2003 թվականին Շանհայի Ծիաո Թոն համալսարանի կողմից` դառնալով բուհերի վարկանիշների առաջին համաշխարհային ցանկը, որը կազմվել է գնահատման բազմակի ցուցանիշների հիման վրա։

2009 թվականից ԱԲԱՎՑ-ն ամեն տարի հրատարակվում է Shanghai Ranking Consultancy կազմակերպության կողմից, որին էլ պատկանում են հրապարակման հեղինակային իրավունքները։ Ընկերությունը բարձրագույն կրթության ուսումնասիրության ոլորտում գործող անկախ կազմակերպություն է և չի գտնվում որևէ բուհի կամ պետական կառույցի ենթակայության ներքո։

2011 թվականին առաջարկություններով հանդես գալու նպատակով ստեղծվել է գիտնականներից և հետազոտողներից կազմված միջազգային խորհրդատվական խորհուրդ։

Shanghai Ranking Consultancy կազմակերպությունը, բացի բուհերից, վարկանիշային աղյուսակներ է հրապարակում նաև առանձին բուհական առարկաների (Global Ranking of Academic Subjects), իսկ 2016 թվականից սկսած` նաև մարզական գիտություններում մասնագիտացած բուհերի համար (Global Ranking of Sport Science Schools and Departments):

## Անաչառություն
ԱԲԱՎՑ-ն համարվում է համալսարանների գնահատման երեք ամենաազդեցիկ և հեղինակավոր վարկանիշային ցանկերից մեկը՝ «Աշխարհի բուհերի QS վարկանիշային ցանկի» (*QS World University Rankings)*  և «Աշխարհի համալսարանների THE վարկանիշային ցանկի» ( *Times Higher Education World University Rankings*) հետ միասին։ Ցանկը դրական կարծիքներ է ստացել անաչառության և մեթոդաբանության համար, սակայն նաև լայն քննադատության է արժանացել, քանի որ գնահատման ընթացքում անտեսվում է կրթական հաստատության մեծությունը, ինչի հետևանքով ավելի մեծ բուհերը վարկանիշային աղյուսակում սովորաբար ավելի բարձր տեղ են զբաղեցնում, քան ավելի փոքրերը։

## Մեթոդաբանություն
Բուհերի գնահատման համար կիրառվում է վեց օբյեկտիվ ցուցանիշ։

## Բուհերի վարկանիշային ցանկ




## Նշումներ
  

## Ծանոթագրություններ

## Արտաքին հղումներ
* Global Ranking of Academic Subjects
* Global Ranking of Sport Science Schools and Departments
* Արմինե Վարդանյան, «Բարձրագույն ուսումնական հաստատությունների վարկանիշային գնահատման միջազգային համակարգեր» (մեթոդաբանական վերլուծություն) 

Կատեգորիա:Բարձրագույն կրթություն
Կատեգորիա:Բարձրագույն ուսումնական հաստատություններ
Կատեգորիա:Վարկանիշներ
Երբ անձրևն ու քամին թակում են պատուհանը

**«Երբ անձրևն ու քամին թակում են պատուհանը»** (), 1967 թվականի խորհրդային արկածային գեղարվեստական ֆիլմ, որը նկարահանվել է Արվիդ Գրիգուլիսի համանուն վավերագրական վեպի հիման վրա։

## Սյուժե
Դետեկտիվ ֆիլմ է Խորհրդային Լատվիայի տարածքում լրտեսության և անտառային եղբայրների դեմ պայքարի մասին։

1940-ականների վերջ։ Արևմտյան «տերերի» մոտից հայրենիք է վերադառնում Լեյնասարը՝ նպատակ ունենալով կապ հաստատել անտառային եղբայրների հետ, որոնք դեռ դիմադրություն են ցույց տալիս խորհրդային իշխանություններին։ Այս ֆոնին ծավալվում է մարդու դրաման, որն  ի հեճուկս ամեն ինչի փորձ է անում վերադարձնել անցյալը։

## Դերերում
* Հարի Լիեպինշ – *Լեյնասար (կրկնօրինակել է Վլադիմիր Դրուժնիկովը)
* Էդուարդ Պավուլս – *Կարնիտիս
* Յուրիս Պլյավինշ – *Ֆրեդ (կրկնօրինակել է Նիկոլայ Ալեքսանդրովիչը)
* [[Ուլդիս Պուցիտիս]] – *Պակրաստին (կրկնօրինակել է Անատոլի Իգնատևը)
* Լիլիտա Օզոլինիա – *Վելտա
* Մարա Զեմդեգա – *Ռուտ Դումպե
* Անտոնիա Յանսոնե – *Պիլագա (կրկնօրինակել է Իրինա Չուվելևան)
* Վլադիմիր Կոզել – *Գայգալ
* Ալֆրեդ Վիդենիեքս – *Կալնոզոլս
* [[Արթուր Դիմիտերս]] – *Տեյշ (կրկնօրինակել է Յուրի Սարանցևը)
* Նիկոլայ Մուրնիեկս – *Պիլմանիս
* Արթուր Կալեյս – *Ռիեկստին
* Հելմարս Վելզե – *Գոբա
* Վայրոնիս Յականս – *Մեժնիեքս
* Ալֆոնս Կալպակս – *էպիզոդ
* Գիրտ Յակովլև – *ԿԳԲ-ի աշխատակից (լուսագրերում նշված չէ)

## Նկարահանող խումբ
* Սցենարի հեղինակներ՝ Էմիլ Բրագինսկի, Օսվալդ Կուբլանով
* Բեմադրող ռեժիսոր՝ Ալոիզ Բրենչ
* Բեմադրող օպերատոր՝ Հենրիկ Փիլիպսոն
* Կոմպոզիտոր՝ Պաուլ Դամբիս
* Բեմադրող նկարիչ՝ Գունարս Բալոդիս
* Հնչյունային օպերատոր՝ Ա. Պատրիկեևա
* Ռեժիսոր՝ Ռ. Գինտերե
* Մոնտաժող՝ Մ. Չարդինինա
* Տնօրեն՝ Աուգուստս Պիտերսոնս

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1967 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային արկածային ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Էրմանի լեռնաշղթա

**Էրմանի լեռնաշղթա**, Անդրբայկալի Չիտայի մարզում և մասամբ Մոնղոլիայում, Օնոն գետի աջ ափին։ Երկարությունը 175 կմ է, բարձրությունը՝ մինչև 1434 մ։

Լեռնաշղթան կազմված է գրանիտներից, գնեյսներից և բյուրեղային թերթաքարերից։ Լանջերը ծածկված են խեժափիճու և սոճու անտառներով։ Լեռնաշղթայի հարավ-արևելյան լանջին գերակշռում է տափաստանային բուսականությունը (մինչև 900-1000 մ բարձրության վրա)։ Հիմնական լանդշաֆտներն են տափաստանները, անտառատափաստանները և լեռնային տայգան։

Լեռնաշղթան առաջին անգամ նկարագրել են երկրաբաններ Ա. Է. Գեդրայցը և Ա. Պ. Գերասիմովը և անվանել գերմանացի ֆիզիկոս և ճանապարհորդ Գեորգ Ադոլֆ Էրմանի անունով։

Կատեգորիա:Ռուսաստանի լեռնաշղթաներ
Կալիֆոռնիական համալսարան Սանտա Կրուսում

**Կալիֆոռնիական համալսարան Սանտա Կրուսում** (), Կալիֆոռնիայի համալսարանական համակարգի համալսարաններից մեկը։ Գտնվում է Սան Ֆրանցիսկոյից 120 կմ դեպի հարավ, Խաղաղօվկյանոսյան և Մոնոտերե ծովածոցյան տեսարանով՝ Սանտա Կրուս քաղաքում։ Համալսարանն անցկացնում է բակալավրի 63 ծրագիր, 35 ծրագիր մագիստրատուրայի ուղղությամբ և 33՝ ասպիրանտուրայի համար։

## Հայտնի շրջանավարտներ

Պատկեր:Huey Newton HS Yearbook.jpeg|Հարի Նյուտոն, «Սև հովազ» կուսակցության համահիմնադիր
Պատկեր:Maya Rudolph.jpg|Մայա Ռուդոլֆ, դերասանուհի և կատակերգու
Պատկեր:Jonah-peretti.jpg|Ջոնահ Փերեթի, «Huffington Post»-ի և «BuzzFeed»-ի հիմնադիր
Պատկեր:Cary Joji Fukunaga "Beast Of No Nation" at Opening Ceremony of the 28th Tokyo International Film Festival (21806112494) (cropped).jpg|Քերի Ֆուկունագա, կինոռեժիսոր, սցենարիստ և օպերատոր
Պատկեր:Reyna grande 2012.jpg|Ռեյնա Գրանդե, մրցանակակիր «Մեքսիկական ժողովուրդ»-ի հեղինակ
Պատկեր:Andy Samberg by David Shankbone.jpg|Էնդի Սեմբերգ, դերասան և կոմիկ
Պատկեր:Kathryn D. Sullivan NOAA Leadership.jpg|Քաթերին Սուլիվան, Տիեզերագնաց և նախկին NOAA ադմինիստրատոր
Պատկեր:Susan Wojcicki at TechCrunch Disrupt SF 2013 (cropped).jpg|Սյուզան Վուչիցկի, YouTube-ի գլխավոր գործադիր տնօրեն
Պատկեր:Bell hooks, October 2014.jpg|բել հուքս, քննադատների կողմից ճանաչված գրող ու մշակույթի տեսաբան 


## Ծանոթագրություններ

## Արտաքին հղումներ
* 
* UC Santa Cruz Athletics website

Կատեգորիա:1965 հիմնադրումներ
Կատեգորիա:ԱՄՆ-ի համալսարաններ
Կատեգորիա:Ամերիկյան համալսարանների ասոցիացիա
Կատեգորիա:Կալիֆոռնիա
Ամրոցային կղզի (Վիբորգ)

**Ամրոցային կղզի**, կղզի Վիբորգի ծոցում (նախկինում՝ Վուոկսայի գետաբերանում), որի վրա 1293 թվականին կառուցվել է Վիբորգի ամրոցը։ Մինչ ամրոցի կառուցումը այն կոչվել է Վոլովի։ Հետագայում կղզին երկար ժամանակ չի ունեցել պաշտոնական անվանում։

## Աշխարհագրական դիրք
Կղզին գտնվում է Ամրոցի նեղուցում հարավ-արևելքից բաժանելով Տվերդիշ կղզին մայրցամաքից, ընդ որում Ամրոցային կղզու և ցամաքի միջև նեղուցի լայնությունը մոտ 25 մ է, իսկ Ամրոցային և Տվերդիշ կղզիների միջև՝ մոտ 100 մ։ Երկու կղզիներն էլ մայրցամաքին միացված են Ամրոցային կամրջի միջոցով, որն իրականում համարվում է երկու կամուրջ և պատնեշ։ Ամրոցի կղզու երկարությունը 170 մ է, լայնությունը՝ 122 մ։ Աշխարհագրական տեսանկյունից կղզին գտնվում է Վիբորգ քաղաքի Պետրովսկի միկրոշրջանում։

## Պատմություն
Մինչև 16-17-րդ դարերը Ամրոցային կղզին գտնվել է Վուոկսա գետի արևմտյան գետաբերանում։ Տեղակայված լինելով նեղուցի նեղ մասում՝ Վուոկսինսկի առևտրային ճանապարհի հատվածում, որը տանում էր Լադոգա լճի տարածքից դեպի Բալթյան ջրեր, կղզին համարվել է կարևոր ռազմավարական կետ։ Բացի այդ, կղզին հարմար է եղել պաշտպանական կառույցների կառուցման համար, նրա արևելյան մասը ժայռոտ սարահարթ է եղել, իսկ հյուսիսային մասը՝ ցածրադիր, որը հարմար է եղել տնտեսական շինությունների համար։ Այս գործոնների համադրության  արդյունքում կղզին 1293 թվականին ընտրվել է որպես Վիբորգի ամրոցի հիմնադրման վայր։

Ամրոցային կղզում բնակավայր գոյություն է ունեցել դեռևս ամրոցի հիմնադրումից առաջ։ 1980-ականներին գտածոների հիման վրա պեղումների ղեկավար Վ․ Ա․ Տյուլենևը կարողացել է եզրակացություն անել 11-12-րդ դարերում այդտեղ տեղակայված Կարելական կալանավայր-ապաստանի գոյության մասին, որտեղ եղել են ապրանքների պահեստներ և փոքրաթիվ պահակախումբ։ Սկզբում կղզին հաղորդակցվել է նեղուցի ափերի հետ երկու բացովի կամուրջների միջոցով։ Նեղուցի ափերը կապող առաջին ուղիղ կամուրջը, որը գտնվում է ներկայիս Ամրոցային կամրջի տեղում, կառուցվել է 16-րդ դարում։ Ցցահենարանների վրա կառուցված փայտե կամուրջը կոչվել է Աբովսկի։ Հետագայում կամուրջը մի քանի անգամ վերակառուցվել է։

## Հետաքրքիր փաստեր
Տարածված է լեգենդ Վեկրուտի տան տարածքում Ամրոցային կղզին Վիբորգի մայր ցամաքի հետ կապող ստորգետնյա անցումի գոյության մասին։ Լեգենդի համաձայն՝ անցումը կամ «Մատվեևի անցքը» կառուցվել է 16-րդ դարում և փակվել 1930-ականներին։ 1910 թվականին այն ուսումնասիրելու փորձերն անհաջողության են մատնվել։

«Մատվեևայի անցքի» գոյության մասին հավաստի տեղեկություններ ներկայումս չկան։

## Ծանոթագրություններ

## Արտաքին հղումներ
* Замковый остров на карте Выборга (yandex)

Կատեգորիա:Ռուսաստանի մշակութային ժառանգության օբյեկտներ
Կատեգորիա:Վիբորգի ամրոց
Կատեգորիա:Վիբորգի աշխարագրություն
Ռոն-Թորբեն Հոֆման

**Ռոն-Թորբեն Հոֆման** (գերմ․՝ Ron-Thorben Hoffmann, ապրիլի 4, 1999, Ռոստոկ, Գերմանիա), գերմանացի ֆուտբոլիստ, դարպասապահ։ Ներկայումս վարձավճարով հանդես է գալիս անգլիական «Սանդերլենդի» կազմում։

## Ակումբային կարիերա
### «Բավարիա Մյունխեն»
Հոֆմանը հանդիսանում է գերմանական «Բավարիայի» ակադեմիայի սան։ Թիմի երիտասարդկան կազմում նա իր առաջին հանդիպումը անցկացրել է 2019 թվականի հուլիսի 30-ին, երբ թիմը Լիգա 3-ի շրջանակներում մրցում էր «*Հանսա Ռոստոսկ ՖԱ*»-ի դեմ։

Թիմի հիմնական կազմում գերմանացի ֆուտբոլիստը դեռևս որևէ հանդիպման չի մասնակցել։

### «Սանդերլենդ»
2021 թվականի օգոստոսի 31-ին Ռոն-Թորբեն Հոֆմանը մեկ տարի վարձակալական ժամկետով տեղափոխվել է Անգլիայի Լիգա 1-ում հանդես եկող «Սանդերլենդ ՖԱ»։ Նախքան վարձակալական պայմանագրի կնքումը, դարպասապահը երկարաձգել է իր գործող պայմանագիրը «Բավարիայի» հետ մինչև 2023 թվականաը։ Այնուամենայնիվ, վարձակալակն պայմանագրում կա կետ, ըստ որի անգլիական ակումբը Չեմպիոնշիպի ուղեգիր նվաճելու դեպքում իրավունք է ունենալու ձեռք բերել ֆուտբոլիստի ամբողջական տրանսֆերը։

## Միջազգային կարիերա
2016 թվականին Հոֆմանը Գերմանիայի Մ18 հավաքականի կազմում մասնակցել է երկու հանդիպման։ Նա իր նորամուտի հանդիպումը անցկացրել է 2016 թվականի նոյեմբերի 13-ին՝ մասնակցելով Իռլանդիայի Մ18 հավաքականի դեմ կայացած ընկերական խաղին։ Այդ խաղում նա փոխարինման է դուրս եկել երկրորդ խաղակեսի սկզբում։

## Վիճակագրություն

## Ձեռքբերումներ
* Բունդեսլիգայի չեմպիոն - 2018-19
* Չեմպիոնների լիգայի գավաթակիր - 2019-20
* ՖԻՖԱ Աշխարհի ակումբային առաջնության հաղթող - 2020

## Ծանոթագրություններ

## Արտաքին հղումներ
* 

Կատեգորիա:Բավարիա Մյունխենի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Սանդերլենդի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Սուրբ Աստվածածին եկեղեցի (Ծակուռի)

**Սուրբ Աստվածածին եկեղեցի** նաև՝ (**Ծաղկավանք**), Հայ Առաքելական Սուրբ Եկեղեցի, գտնվում է Արցախի հանրապետության Հադրութի շրջան Ծակուռի գյուղում, կառուցվել է 17-րդ դար։

## Պատմական ակնարկ
Գյուղի Սուրբ Աստվածածին եկեղեցու մասին մեզ շատ տեղեկություններ չեն հասել։ Սարգիս Ջալալյանցը պատմում է որ, մի օր ավանդազրույց է ունեցել գյուղի ծերունիների հետ, որոնք պատմել են մի հետաքրքիր պարմություն եկեղեցու հետ կապված, մասնավորապես խոսքը գնացել է եկեղեցու հարավային պատուհանի կամարաձև բացվածքի մեջ քանդակված օձապատկերի մասին։
Ըստ այդ ավանդազրույցի օձապատկերը քանդակվել է այն պատճառով որ եկեղեցու կառուցման ժամանակ ճարտարապետը անիծում է իր աշակերտին և ասում է՝ օձից խայթվես։ 
Որոշակի ժամանակ անց աշակերտին օձը խայթում է և նա մհանում է, ճարտարապետը զղջում է իր անեծքի համար և ի հիշատակ այդ դեպքի քանդակել է տալիս օձապատկեր։

Վանքի մասին կա նաև հիշատակում Մակար Բարխուդարյանցի կողմից, որում ասվում է․

Սուրբ Աստվածածին եկեղեցու դռան բարավորին կա շինարարական արձանագրություն․

Ըստ այս արձանագրության հասկանում ենք որ եկեղեցին կառուցվեկ է 1682 թվականին։

Եկեղեցու տարածքում հայտնաբերվել է ևս մեկ խաչքար, որի վրա առկա է 1196 թվագրումը, որից կարելի է ենթադրել որ նոր եկեղեցին կառուցվել է մեկ այլ ավելի հին եկեղեցու տեղում։

## Ճարտարապետություն
Ծակուռիի Սուրբ Աստվածածին Եկեղեցին բազիլիկ կառույց է որը կառուցված է սրբատաշ և անմշակ քարերով, նրա չափսերն են (15.24 x 12.10) մետր։
Խորանի աջ և ձախ կողմերում կան ավանդատներ։ Եկեղեցին ունի մեկ մուտք արևմտյան կողմից։ 
Մուտքի վերևի մասում՝ բարավորին, կա խաչաքանդակ և արձանագրություններ։

Խորհրդային անաստվածության տարիներին եկեղեցին օգտագործվել է որպես պահեստ։ Հետխորհրդային տարիներն շատ հավատացիալներ այցելում էին այս եկեղեցի որպես ուխտատեղի։ 
Տարիներ անց՝ 2010 թվականին սկսվեց եկեղեցու վերակառուցման ծրագրի նախապատրաստությունները, իսկ արդեն 2019 թվականին եկեղեցու վերակառուցման աշխատանքների առաջին փուլը ավարտվեց։

44-օրյա Արցախյան պատերազմի հետևանքով ադրբեջանի կողմից օկուպացվում է Ծակուռին գյուղը և ամբողջ Հադրութի շրջանը։ 
2021 թվականին ադրբեջանի նախագահ Իլհամ Ալիևը, այցելոլով օկուպացված Ծակուռին գյուղ, հայտնում է որ  Սուրբ Աստվածածին եկեղեցու դռան բարավորի շինարարական արձանագրությունը և կից խաչաքանդակները իբրև արվել են նոր։
Ներկայումս եկեղեցու մասին ոչ մի տեղեկություն չկա։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հադրութի շրջանի վանքեր և եկեղեցիներ
Թաուզանդ Օքս

**Թաուզանդ Օքս** (), քաղաք ԱՄՆ-ի Կալիֆոռնիա նահանգում։

Քաղաքը կոչվել է կենտրոնական հրապարակը զարդարող կաղնիների պատվին (անվան բառացի թարգմանությունը՝ «հազար կաղնի»)։

Քաղաքը գտնվում է տարածաշրջանի առավել բնակեցված հատվածում, որը կոչվում է Conejo Valley (Կոնեխո հովիտ)։ Ըստ ԱՄՆ Բնակչության մարդահամարի բյուրոյի տվյալների՝ քաղաքի ընդհանուր մակերեսը կազմում է 143 կմ², որից 142 կմ² ցամաքային է, իսկ 0,39 կմ² (0,27%)՝ ջրային։

Թաուզանդ Օքսը երկրի ամենաանվտանգ խոշոր քաղաքներից մեկն է։ Քաղաքը անփոփոխ կերպով ներառվում է Միացյալ Նահանգների ամենաանվտանգ խոշոր քաղաքների թոփ տասնյակում, սակայն 2018 թվականին այնտեղ տեղի է ունեցել զանգվածային սպանություն։

## Կլիմա
Կլիման միջերկրածովյան է։ Ամառները տաք են, չոր և արևոտ, ձմեռները՝ անձրևոտ և զով։ 

## Ժողովրդագրություն

2010 թվականի մարդահամարի տվյալներով՝ քաղաքում ապրում էր 126,683 մարդ, կար 41,793 տուն և ընտանիք։ Բնակչության խտությունը կազմում էր 886,4 մարդ/կմ²։

45 836 ընտանիքների 35,9%-ը դաստիարակում էր մինչև 18 տարեկան երեխաներ, 59,4%-ը միասին ապրող ամուսնական զույգեր էին, ընտանիքների 9,3%-ը եղել են առանց ամուսնու կանայք, 4,2%-ը` առանց ընտանիքի։ Մարդահամարի պահին ընտանիքների ընդհանուր թվի 21,2% -ն ապրում էր ինքնուրույն, իսկ 9,7%-ը` 65 և բարձր տարիքի միայնակ տարեցներ էին։ Տնային տնտեսության միջին չափը 2,73 էր, իսկ ընտանիքի միջին չափը` 3,15։

Ըստ մարդահամարի՝ քաղաքի բնակչությունն ըստ տարիքային միջակայքի բաշխվել է հետևյալ կերպ՝ 23,7%-ը եղել են մինչև 18 տարեկան բնակիչներ, 8,1%-ը՝ 18-ից 24 տարեկան, 23,6 %-ը՝ 25-44 տարեկան, 30,0 %-ը՝ 45-64 տարեկան և 14,7%-ը` 65 տարեկան և ավելի բարձր։ Բնակիչների միջին տարիքը կազմել է 41,5 տարի։ Թաուզանդ Օքսի յուրաքանչյուր 100 կնոջը բաժին է ընկնում 95,8 տղամարդ, 18-ից բարձր յուրաքանչյուր 100 կնոջը բաժին է ընկնում 93, իսկ 18 տարեկան և ավելի բարձր տարիքի՝ 93,3 տղամարդ։

Քաղաքի մեկ տնային տնտեսության միջին եկամուտը կազմել է 101,120 ԱՄՆ դոլար, իսկ ընտանիքի միջին եկամուտը՝ 119,207 ԱՄՆ դոլար։ Միևնույն ժամանակ, տղամարդիկ ունեցել են միջին տարեկան 82,815 դոլար եկամուտ՝ կանանց միջին տարեկան եկամուտի 50,604 դոլարի դիմաց։ Քաղաքի մեկ շնչի եկամուտը կազմել է տարեկան 54,304 դոլար։ Մարդահամարի պահին քաղաքի ընտանիքների ընդհանուր թվի 2,2%-ը և բնակչության 3,0%-ը աղքատության շեմից ցածր էին, մինչդեռ նրանց 3,2%-ը եղել են մինչև 18 տարեկան և 4,1% -ը՝ 65 և բարձր տարիքի։

## Տնտեսություն
Քաղաքի տնտեսությունը հիմնված է կենսատեխնոլոգիայի, էլեկտրոնիկայի, ավտոմոբիլային և տիեզերագնացության, հեռահաղորդակցության, առողջապահության և ֆինանսների ոլորտներում գործող ձեռնարկությունների վրա։

Amgen (դեղագործություն), Teledyne Technologies (հեռահաղորդակցություն), SAGE Publications (հրատարակություն) գրասենյակները ունեն իրենց շտաբը քաղաքում։

## Տեղական ինքնակառավարում
Թաուզանդ Օքսը 100 հազարից ավելի բնակչություն ունեցող այն սակավաթիվ քաղաքներից է, որտեղ քաղաքապետը չի ընտրվում ուղղակի քվեարկությամբ, իսկ քաղաքային խորհրդի անդամները վերընտրվում են ռոտացիոն սկզբունքով։

## Պատկերասրահ

Պատկեր:A Road in Newbury Park.jpg|Ճանապարհ դեպի Նյուբերի այգի
Պատկեր:Thousand Oaks CA The Lakes Shopping Center.jpg
Պատկեր:Newbury Park CA view from Angel Vista.JPG|Նյուբերիի այգի


## Ծանոթագրություններ

## Արտաքին հղումներ
* Պաշտոնական կայք
* 
* 
* 

Կատեգորիա:Կալիֆոռնիայի քաղաքներ
Կատեգորիա:1964 թվականին հիմնադրված բնակավայրեր
Աիշա Այենսու

**Աիշա Այենսու** (, ), հագուստի դիզայներ Գանայից, որը ստեղծել է բեմական հագուստներ և կոստյումներ Բիյոնսեի, Ժենևիև Նաջիի, Սանդրա Ալեքսանդրինա Դոն-Արթուրի համար։ Նա «Christie Brown» նորաձևության տան հիմնադիրը և ստեղծագործական տնօրենն է։ Հարցազրույց է տվել *Folu Storms*-ին և «BBC World Service» ռադիոհաղորդմանը և ընդգրկվել է Forbes-ի ամենահեռանկարային գործարարների 2016 թվականի ցուցակում։

## Կրթություն
Այնեսան փորձ ունի հոգեբանության և նորաձևության բնագավառում։ Նա նորաձևության բնագավառի կրթություն է ստացել կրեատիվ դիզայներ Ջոյս Աբաբիոյի քոլեջում։

## Կարիերա
ձախից|thumb|«Christie Brown» 2014 թվականի դիզայն (''NdaniTV''-ում ցուցադրությունից) 
Իր տատիկից ոգեշնչված՝ 2008 թվականի մարտին նա Գանայում հիմնել Է *Christie Brown* նորաձևության տունը, որն այժմ ճանաչված է ամբողջ աշխարհում։ Աիշան 2014 թվականին *NdaniTV*-ում ստացել է «Պլատինե ստանդարտ» և հարցազրույց է տվել *Folu Storms*-ին, 2016 թվականին ցուցադրությունների շարքի ժամանակ այցելել է Աքրա։ 2016 թվականին Աֆուա Հիրշը «BBC World Service» ռադիոհաղորդման ընթացքում նրանից հարցազրույց է վերցրել իր «In the Studio» ծրագրի համար։ Դա եղել է նրա ամենամյա հավաքածուի ցուցադրությունից չորս ամիս առաջ, որտեղ նա բախվել է «իր մշակույթը ամբողջ աշխարհում ընդունելի դարձնելու խնդրի հետ», և դա նշանավորել է գործարարության մեջ իր տասներորդ տարին։ Նա նաև ճանաչվել է *Forbes*-ի ամենահեռանկարային գործարարներից մեկը 2016 թվականին։ Աշխատել է այնպիսի արտիստների հետ, ինչպիսիք են նիգերիացի դերասանուհի Ժենևիև Նաջին, գանացի դերասանուհի Ջեկի Ապինան կամ Սանդրա Դոն-Արթուրը, նաև «Աֆրիկական քաղաք» հեռուստասերիալի համար (*An African City*), որում ռեժիսոր Նիկոլ Ամարտեյֆիոն ուզում է ցրել Աֆրիկայի մասին կարծրատիպերը։

## Մրցանակներ
Արժանացել է մի քանի մրցանակի․

* 2009 — Տարվա նոր դիզայներ, *Arise Africa* նորաձևության միջոցառում Հարավաֆրիկյան Հանրապետությունում։
* 2010 — Միայն գաննական ապրանքանիշը ընտրվել է *Arise L'Afrique-á-Porter* Փարիզում Նորաձևության շաբաթվա շրջանակներում ցուցադրման համար։
* 2018 — Լավագույն նորաձևության դիզայներ, «Africa Prestigious Awards» հեղինակավոր մրցանակ։
* 2018 — Տարվա աֆրիկացի դիզայներ, Glitz Style Awards։
* 2019 — Տարվա աֆրիկացի դիզայներ, Glitz Style Awards։

## Ծանոթագրություններ

Կատեգորիա:Նորաձևության դիզայներներ
Շոկոլադե շիկահերը

**Շոկոլադե շիկահերը**, 2006 թվականին հեռարձակված ամերիկյան կատակերգություն։ Գլխավոր դերակատարը արիստոկրատ ընտանիքից Փերիս Հիլթոնն է։ Ռուսական ներկայացումներում Փարիզի դերը հնչյունավորել է Քսենիա Սոբչակը։

## Սյուժե
Տղամարդկանց համար նախատեսված FHM ամսագիրը հայտարարում է մրցույթ՝ ընտրելու ամենահիանալի ուսանողական խումբը։ Հաղթանակի դեպքում աղջիկներին խոստացվել է ամսագրի շապիկի ֆոտոշարք և հնարավություն՝ մասնակցելու մի հիանալի երեկույթի։ 
«Գամմա Գամմա» կանացի ակումբի աղջիկները, ովքեր սովորում են Սաուս Բիչ համալսարանում (Մայամի, Ֆլորիդա), ամբողջ ուժով պատրաստվում էին այս մրցույթին։
Նրանց նպատակը միայն հաղթանակն էր. աղջիկները ունեին հաղթելու բոլոր հավանական շանսերը։ Ակումբի առաջատար Վիկտորիա Ինգլիշը «գլամուր» եզրույթի իսկական մարմնացումն է։ Այս ունևոր և նորաձևության վերջին միտումներով հագնվող աղջնակը կազմակերպում է իր սեփական «Գամմա գամմա» մրցույթը. միայն իր նման հարուստ և պճնվող աղջիկները հնարավորություն ունեն դրան մասնակցելու։
Բայց հենց Վիկտորա Ինգլիշն է, որն իր մտքում մի խորամանկ պլան է մշակում՝ հետապնդելով իր սեփական շահը։ 
Խոստանալով միանալ կանանց ակումբին՝ Վիկտորիան աղջիկներին առաջադրանք է տալիս՝
հավաքել օգտագործված պահպանակները։ Այգում փնտրտուքներ կատարելիս խմբի առաջնորդ Գլորիան բախվում է Վիկտորիայի ընկերոջը՝ Դերեկին, և նրանք սկսում են մտերմանալ։ Այդ պահից, որը համընկնում է «Դժոխքի շաբաթվա» հետ, Վիկտորիան մարտահրավեր է նետում աղջիկներին, բայց ի վերջո թույլ է տալիս նրանց միանալ խմբին, բայց միայն մրցույթում հաղթելու դեպքում։ Սա զայրացնում է Գլորիային։ Նա նաև որոշում է լքել կանացի ակումբը և թողնել իր ընկերուհուն։ Դերեկն ու Գլորիան խոստովանում են միմյանց հանդեպ ունեցած զգացմունքները։
Գլորիայի նախկին ընկերուհին՝ Քրիստենը, համոզում է նրան վերադառնալ։ Գլորիան և նրա ընկերները վերադառնում են, բայց միայն Վիկտորիային մարտահրավեր նետելու պայմանով։ Նրանք ներխուժում են «Գամմա Գամմա» տուն և գողանում նրա մասնակցությամբ տեսանյութեր և նկարներ, որպեսզի երեկույթի ժամանակ դրանք օգտագործեն նրա դեմ։ Տեսանյութերից մեկում Վիկտորիան բամբասում է իր ընկերուհուց։ Գլորիան պատմում է Վիկտորիային, որ ինքն ու Դերեկը սիրում են իրար։ Վիկտորիան ամաչում ու հասկանում է, թե որքան հեռու է գնացել, ուստի  հրապարակայնորեն ներողություն է խնդրում առաջին կուրսեցիներից։ «Գամմա Գամմա» երեկույթն  ավարտվում է ծեծկռտուքով, և Վիկտորիան ասում է, որ իրեն այնքան էր դուր եկել FHM-ի շապիկը, որ գնել է ամսագիրը։ Հաջորդ տարի Գլորիան դառնում է «Գամմա Գամմա»-ի նախագահը։

## Դերերում

## Ծանոթագրություններ

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:National Lampoon-ի ֆիլմեր
Կատեգորիա:Ամերիկյան կինոկատակերգություններ
Կատեգորիա:Մայամիի մասին ֆիլմեր
Կատեգորիա:2006 ֆիլմեր
Կատեգորիա:Ամերիկյան անկախ ֆիլմեր
Բրեդ Ֆելչաք

**Բրեդ Ֆելչաք** ( (Մարտի 1, 1971, Նյուտոն, Մասաչուսեթս, ԱՄՆ,), ամերիկցի սցենարիստ, կինոռեժիսոր և պրոդյուսեր։ Առավել հայտնի է Ռայան Մերֆիի հետ համատեղ ստեղծած «Glee», «Ամերիկյան սարսափ պատմություն», «Ամերիկյան կրիմինալ պատմություն», «Ճիչերի թագուհիները» հեռուստասերիալներով։ Նաև հանդիսացել է, որպես սցենարիստ և պրոդյուսեր «Մարմնի մասեր» հեռուստասերիալում։

## Վաղ Կյանք
Ֆալչեքը ծնվել է Մասաչուսեթսում՝ հրեաների ընտանիքում։ Նրա մայրը՝ Նենսի Ֆալչեքը նախագահել է Ամերիկայում հրեա կանանց կազմակերպությունը (*Hadassah Women’s Zionist Organization of America*) 2007-2011 թվականներին։

Ավագ դպրոցում Բրեդը փորձում էր տարբերվել դասընկերներից ամենօր դպրոց փողկապ կրելով։ Նաև զբաղվել է բասկետբոլով, բեյսբոլով և Լաքրոսով։ Նա ասել է․ "*Ես միշտ փորձում էի խելացի տեսք ունենալ, քանի որ ինձ խելացի չէի զգում*"։ Նա իրականում տառապում էր Դիսլեքսիայով։ 1993 թվականին ավարտել է  Հոբարթի քոլեջը։ Հետո ընդունվել է AFI Կոնսերվատորիան։

## Նախագծեր

## Ծանոթագրություններ

Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Ամերիկացի պրոդյուսերներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստատեսային դերասաններ
Կատեգորիա:Ամերիկացի կինոսցենարիստներ
Բրոքի համալսարան

**Բրոքի համալսարան** (), Բրոքի համալսարանը գտնվում է Կանադայի Օնտարիո նահանգի Սենթ Քեթրինզ քաղաքում։ Մոտ 17 հազար ուսանող սովորում է համալսարանի յոթ ֆակուլտետներում՝ առողջապահության, բիզնեսի, կրթության, մաթեմատիկայի և գիտության, սոցիալական գիտությունների, հումանիտար և առաջադեմ ֆակուլտետներ։

## Պատմություն
Համալսարանը, որը բացվել էր 1964 թվականին, կոչվել է գեներալ-մայոր Այզեկ Բրոքի անունով, ով մահացել էր 1812 թվականին Միացյալ Նահանգների հետ պատերազմի ժամանակ։ Նրա վերջին խոսքերը՝ *Առաջ*  Պողպատ, լատիներեն  թարգմանված , համալսարանի կարգախոսը։

1950-ական թվականների վերջերից Նիագարայի համալսարանի հարցը քննարկվել էր, և 1957 թվականի նոյեմբերին Ալանբուրգի կանանց ինստիտուտի ղեկավարությունը խնդրել է Օնտարիոյի կառավարությանը դիտարկել Նիագարայի թերակղզում համալսարան հիմնելու հարցը։ 1962 թվականի աշնանը ստեղծվել է համապատասխան հանձնաժողով, որի խնդիրներն էին` նոր համալսարանի ստեղծումը, վարչական և ակադեմիական պլանի մշակում։
Համալսարանն ուներ 66,869 շրջանավարտ։

## Ուսանողական ավան
Համալսարանի գլխավոր մասնաշենքն է հանդիսանում *Արթուր Շմոնտի* աշտարակը, որը կառուցվել է 1968 թվականին։ Դոկտոր Շմոնը Նիագարայի համալսարանի հիմնադիրներից էր։ Շենքում տեղակայված էր համալսարանի գրադարանը, վարչական և ուսումնական կենտրոնը։ 
Մնացած շենքերի շարքում առանձնանում են.
* *Ուելսի դահլիճ*, որը հյուրընկալում էր կրթության ֆակուլտետը։
* Մաքենզի Չոուն համալիր, որը պարունակում էր սեմինարների սենյակներ և գիտական լաբորատորիաներ (Մաքենզի -Չոուն՝ Սենթ Քեթրինզի նախկին քաղաքապետ)
* Թարո Խոլ՝ բիզնեսի ֆակուլտետի շենք, որը բացվել էր 1990 թվականին։
* Պլազա Բիլինգ շենքը ժամանակակից շենք էր Հասարակական գիտությունների ֆակուլտետի համար, որտեղ տեղակայված էին նաև համակարգչային լաբորատորիաներ և համալսարանի գրախանութ։
* Ուոլկեր համալիրը համալսարանի սպորտային համալիր էր։
* Նիագարայի առողջապահական և կենսաբանական հետազոտական համալիր :
Համալսարանում կան նաև վեց բնակելի համալիրներ, որտեղ ապրում էր մոտ երկուսուկես հազար ուսանող։ Բացի Սենթ Քեթրինզի համալսարանից, Բրոքի համալսարանը աջակցում էր Համիլտոնի համալսարանին՝ հիմնականում կրթության ֆակուլտետի համար։

## Սպորտային կյանք
Բրոքի համալսարանը մասնակցում է մեծ թվով ուսանողական սպորտային մրցումների։ Համալսարանում անցկացվում են բադմինտոնի, բասկետբոլի, սուսերամարտի, գնդակով հոկեյի, ֆուտբոլի, սոֆթբոլի, թենիսի, վոլեյբոլի դասեր։

## Ծանոթագրություններ

## Արտաքին հղումներ
* 
* 
* 

Կատեգորիա:1964 հիմնադրված կազմակերպություններ
Կատեգորիա:Բարձրագույն կրթությունը Կանադայում
Կատեգորիա:Բարձրագույն ուսումնական հաստատություններ
Կատեգորիա:Կանադայի համալսարաններ
Կատեգորիա:Կանադայի համալսարաններ և քոլեջներ
Կատեգորիա:Կրթությունն Օնտարիոյում
Կատեգորիա:Սենթ Քեթրինզ
Կատեգորիա:Օնտարիոյի համալսարաններ
Border: Carnival

«**Border: Carnival**» (մեծատառերով), հարավկորեական Enhypen բոյ բենդի երկրորդ մինի ալբոմը։ Այն թողարկվել է 2021 թվականի ապրիլի 26-ին՝ Belift Lab լեյբլի ներքո։ Ալբոմն իր մեջ ներառում է վեց երգ, ներառյալ գլխավոր՝ «Drunk-Dazed» սինգլը։

## Նախապատմություն և թողարկում
2021 թվականի մարտի 25-ին խմբի լեյբլը՝ Belift Lab-ը հաստատել է, որ խումբը քամբեք է կատարելու ապրիլի վերջին։ Ալբոմի «Intro: The Invitation» անվամբ թրեյլերը թողարկվել է ապրիլի 5-ին, հայտարարելով նրանց երկրորդ մինի ալբոմի՝ «Border: Carnival»-ի թողարկման մասին։ Ապրիլի 8-ին հայտարարվել է, որ երեք օրվա ընթացքում ալբոմի նախավաճառքը 370,000 օրինակ է կազմել։ Ալբոմի թողարկման օրը նախավաճառքն արդեն 450,000 էր։ Մինի ալբոմը, իր գլխավոր՝ «Drunk-Dazed» սինգլով թողարկվել է ապրիլի 26-ին։ Մայիսի 4-ին տղաներն ստացել են երաժշտական նախագծում իրենց առաջին հաղթանակը («The Show», SBS MTV) «Drunk-Dazed» երգով։ Շուտով խումբը նաև ձեռք է բերում ևս երկու հաղթանակ՝ «Show Champion» և «Music Bank» երաժշտական շոուներում։ «Border: Carnival»-ը դեբյուտ է կատարում ճապոնական՝ Oricon Albums Chart չարթի առաջին հորիզոնականում, դառնալով նման արդյունք գրանցած խմբի առաջին ալբոմը։ Ճապոնիայում ալբոմի վաճառքը 83,000 օրինակ է կազմում։ Մայիսի 25-ին «Border: Carnival» ալբոմը դեբյուտ է կատարում ամերիկյան՝ Billboard 200 չարթի 18-րդ հորիզոնականում։

## Երգացանկ

## Պարգևներ

## Չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2021 ալբոմներ
Կատեգորիա:Կորեերեն մինիալբոմներ
Վամպիրների ակադեմիա (հեռուստասերիալ)

**Վամպիրների ակադեմիա** (), ֆենտեզի ժանրի կատակերգական սարսափ հեռուստասերիալ, որն ստեղծվել է Ռեյչել Միդի համանուն վիպաշարի հիման վրա։ Պրեմիերան կայացել է Peacock հարթակով։ Հեռուստասերիալը չեղարկվել է 2023 թվականի հունվարին՝ առաջին եթերաշրջանից հետո։

## Դերասանական կազմ

## Արտադրություն
2021 թվականի մայիսին հայտարարվել է, որ Peacock-ը պատվիրել է Ռեյչել Միդի վիպաշարի հիման վրա ստեղծված հեռուստատեսային էկրանավորում, որի հեղինակներն են Ջուլի Պլեքը և Մարգարետ Մաքինթայրը, որոնք նաև դիտարկվում են որպես գործադիր պրոդյուսերներ Էմիլի Քումինսի, Դոն Մերֆիի, Սյուզան Մոնթֆորդի, Դիփաք Նայարի և Ջիլիան Դեֆրենի հետ։ Պլեքը Universal Television-ի հետ պայմանագրի կնքնման ժամանակ ցանկություն է հայտնել վիպաշարի հիման վրա հեռուստասերիալ ստեղծելու մասին։ 2021 թվականի օգոստոսին դերասանական կազմը համալրել են Սիսի Սթրինջերը, Դանիելա Նիեվեսը, Կիերոն Մուրը, Անդրե Դայ Քիմը, Ավգուստ Ռիչարդսը, Անիտա Ջոյ-Ուայեհը, Միա ՄաքՔենա-Բրյուսը, Ռայան Բլանդելը, Ջոնեթա Քայսերը և Էնրդյու Լայները։

Նկարահանումները սկսվել են 2021 թվականի սեպտեմբերին Իսպանիայում, պիլոտային էպիզոդի ռեժիսորներն են Բիլլի Վուդրուֆը և Ջուլի Պլեքը։

## Ծանոթագրություններ

## Արտաքին հղումներ
* 

Կատեգորիա:Վամպիրները գրականությունում
Կատեգորիա:Ամերիկյան ֆենտեզի հեռուստասերիալներ
Կատեգորիա:Ամերիկյան սարսափ հեռուստասերիալներ
Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Գրական ստեղծագործությունների էկրանավորումներ
Կատեգորիա:Անգլերեն հեռուստասերիալներ
Կենտրոնական Ֆլորիդայի համալսարան

**Կենտրոնական Ֆլորիդայի համալսարան** (), Ամերիկյան հետազոտական համալսարան Ֆլորիդա նահանգի Օռլանդո քաղաքում։

## Պատմություն
Կենտրոնական Ֆլորիդայի համալսարանն ուսանողների թվով ԱՄՆ-ի երկրորդ ամենամեծ համալսարանն է։ 
Կենտրոնական Ֆլորիդայում կա 15 համալսարանական շենք։ Համալսարանն ունի 573 լրիվ դրույքով ուսուցման ծրագիր և 99 հեռավար ուսուցման ծրագիր ուսանողների համար։

### Ուսանողների վերապատրաստման ամենահայտնի ոլորտներն ըստ ուսանողների թվի
21% բիզնես, կառավարում, շուկայավարություն և հարակից ոլորտներ,
14% առողջապահություն և հարակից ոլորտներ,
9% հոգեբանություն,
8% կրթություն, 
6% ճարտարագիտություն։

## Տեղը համալսարանների շարքում
Ուսանողների համար համալսարանը տրամադրում է խորհրդատվություն վերապատրաստման և աշխատանքի, հանրակացարանների և սննդի վերաբերյալ։ Համալսարանում օտարերկրյա ուսանողների թիվը հասնում է ուսանողների ընդհանուր թվի 2% -ի։ 2016 թվականին, ըստ ամերիկյան ամսագրի վարկանիշի  համալսարանը 91 -րդ տեղն է զբաղեցրել բոլոր պետական բուհերի շարքում։

## Ծանոթագրություններ

## Արտաքին հղումներ
* 

Կատեգորիա:1963 հիմնադրումներ
Կատեգորիա:ԱՄՆ-ի բարձրագույն ուսումնական հաստատություններ
Կատեգորիա:ԱՄՆ-ի համալսարաններ
Կատեգորիա:Կրթությունն ԱՄՆ-ում
Կատեգորիա:Ֆլորիդա
Տանգի Նյանզու

**Տանգի Նյանզու Կուասի** (ֆր․՝Tanguy Nianzou Kouassi, հունիսի 7, 2002, Փարիզ, Ֆրանսիա), ֆրանսիացի ֆուտբոլիստ, պաշտպան։ Հանդես է գալիս գերմանական «Բավարիայի» կազմում։

## Ակումբային կարիերա
### «ՊՍԺ»
Նյանզուն «ՊՍԺ»-ի սան է։ Թիմի հիմնական կազմում նա իր դեբյուտը նշել է 2019 թվականի դեկտեմբերի 7-ին «*Մոնպելյե*»-ի դեմ խաղում, որն ավարտվել է 3-1 հաշվով՝ փարիզյան թիմի հաղթանկով։ Մի քանի օր անց նա արդեն իր առաջին հանդիպումն է անցկացրել Չեմպիոնների լիգայում՝ մասնակցելով թուրքական «Գալաթասարայ ՖԱ»-ի դեմ հանդիպմանը։ Այդ խաղն ավարտվել է 5-0 հաշվով՝ ֆրանսիական թիմի հաղթանակով։

2020 թվականի հունվարի 22-ին Տանգին իր առաջին գոլն է խփել փարիզյան ակումբի կազմում Ֆրանսիայի գավաթի խաղարկության շրջանակներում կայացած «*Ռեյմս*»-ի դեմ խաղում(3-0)։ Այդ գոլը դարձավ «ՊՍԺ»-ի պատմության 4000-րդ գոլը։ Լիգա 1-ի շրջանակներում ֆրանսիացի ֆուտբոլիստը իր առաջին գոլը խփել է 2020 թվականի փետրվարի 15-ին «Ամյեն ՖԱ»-ի դեմ կայացած խաղում։

«ՊՍԺ»-ի կազմում ֆուտբոլիստի վերջին հանդիպումը եղել է մարտի 11-ին Չեմպիոնների լիգայի շրջանակներում կայացած «Բորուսիա Դորտմունդի» դեմ հանդիպումը։ Նա թիմից հեռացավ ազատ գործակալի կարգավիճակով։

### «Բավարիա Մյունխեն»
2020 թվականի հուլիսի 1-ին Տանգի Նյանգուն միացել է «Բավարիային»՝ թիմի հետ կնքելով 4 տարվա պայմանագիր։ Իր դեբյուտը նշել է նոյեմբերի 28-ին «Շտուտգարտ ՖԱ»-ի դեմ խաղում։ Այդ հանդիպումն ավարտվել է 3-1 հաշվով՝ մյունխենյան թիմի հաղթանակով։ Դեկտեմբերի 12-ին Նյանգուն վնասվածք ստացավ, որի հետազոտության արդյունքում պարզ դարձավ, որ ֆուտբոլիստը ստիպված կլինի բաց թողենլ 1-2 ամիս։

Նրա վերդարաձը տեղի ունեցած ավելի ուշ, քան սպասվում էր՝ 2021 թվականի ապրիլի 10-ին «*Ունիոն Բեռլին*ի» դեմ խաղում, որն ավարտվեց ոչ-ոքի՝ 1-1 հաշվով։

## Միջազգային կարիերա
Տանգի Նյանգուն Ֆրանսիա Մ17 հավաքականի կազմում մասնակցել է 2019 թվականի տեղի ունեցած Եվրոպայի Մ17 առաջնությանը և հասել մինչև կիսաեզրափակիչ։ Նույն հավաքականի կազմում մասնակցել է Աշխարհի Մ17 առաջնությանը, որտեղ Ֆրանսիայի հավաքականը զբաղեցրեց երրորդ հորիզոնականը։ Նյանգուն մասնակցել է հավաքականի բոլոր վեց հանդիպումներին, ինչպես նաև դարձել է գոլի հեղինակ Իսպանիայի հավաքականի դեմ խաղում։

## Վիճակագրություն

## Ձեռքբերումներ
### «ՊՍԺ»
* Ֆրանսիայի չեմպիոն - 2019-20
* Ֆրանսիայի գավաթակիր - 2019-20 
* Ֆրանսիայի լիգայի գավաթակիր - 2019-20
* Չեմպիոնների լիգայի փոխչեմպիոն - 2019-20

### Բավարիա Մյունխեն
* Գերմանիայի չեմպիոն - 2020-21
 
### Միջազգային
* Աշխարհի Մ17 առաջնության բրոնզե մեդալակիր - 2019

### Անձնական
* «ՊՍԺ»-ի ակադեմիայի լավագույն ֆուտբոլիստ - 2019

## Ծանոթագրություններ

## Արտաքին հղումներ
*

Կատեգորիա:2002 ծնունդներ
Կատեգորիա:Բավարիա Մյունխենի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Հունիսի 7 ծնունդներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փարիզ քաղաքում ծնվածներ
Կատեգորիա:Ֆրանսիացի ֆուտբոլիստներ
Չիչա Ամատայակուլ

**Քիթի Չիչա Ամատայակուլ** (, , ), նախկինում՝ **Կանյավի Ֆումսիրիդոլ** (, ), թաիլանդցի դերասանուհի, երգչուհի և մոդել։ Նախկինում եղել է թաիլանդական Kiss Me Five փոփ խմբի անդամ։ Առավել հայտնի է Նեթֆլիքսի՝ «Աղջիկը ոչ մի տեղից» () հեռուստասերիալում կատարած Նանոյի դերով։

## Կյանք և կարիերա
Ծնվել է 1993 թվականի օգոստոսի 5-ին։ Սովորել է «Chitralada» դպրոցում։ 15 տարեկանում հաճախել է «British Curriculum» ավագ դպրոցը։ Այն ավարտելուց հետո սովորել է «Assumption University» համալսարանի բիզնեսի ֆակուլտետում և «Ramkhamhaeng University» համալսարանի իրավաբանական ֆակուլտետում։

2010 թվականին Ամատայակուլը պայմանագիր է կնքել Kamikaze լեյբլի հետ և դեբյուտ կատարել թաիլանդական Kiss Me Five փոփ խմբում։

2018 թվականից Ամատայակուլը նկարահանվում է «Աղջիկը ոչ մի տեղից» () հեռուստասերիալում որպես գլխավոր դերակատար և կերտում է Նանոյի դերը։ Հեռուստասերիալի երկրորդ եթերաշրջանը թողարկվել է 2021 թվականին Նեթֆլիքսում։

## Ֆիլմագրություն
### Հեռուստասերիալներ

### Ֆիլմեր

## Ծանոթագրություններ

Կատեգորիա:Թաիլանդցի դերասանուհիներ
Կատեգորիա:Թաիլանդցի երգչուհիներ